Arthur Pierson

**Arthur Pierson** (født 16. juni 1901 i Oslo, død 1. januar 1975) var en norskfødt amerikansk skuespiller, regissør og manusforfatter. Som skuespiller portretterte han vanligvis en pen, men temmelig kjedelig ung herremann, som mistet jenta til en stjerne høyere oppe på rollelisten.

## Biografi
Pierson vokste opp i Seattle og var skuespillerlærling i et repertoarensemble i hjembyen. I begynnelsen av 1920-årene var han på turné i George M. Cohans *So This Is London*. I 1929 debuterte Pierson på Broadway i oppsetningen *Remote Control*.

Han debuterte på film i Paramount Pictures' samfunnsdrama *[[No One Man]]* (1932, m. Carole Lombard) og hadde mindre biroller i suksessfilmer som *The Strange Case of Clara Deane* (1932, m. Wynne Gibson) samt *Tomorrow and Tomorrow*.

Pierson forlot Paramount, dro til Fox og spilte biroller i blant annet *The Golden West* (1932) samt *[[Rackety Rax]]* (1932), en footballkomedie med landsmanninnen Greta Nissen. Han hadde den nest største mannlige hovedrollen (bak Adolphe Menjou) i *[[Bachelor's Affairs]]* (1932).

Han var temmelig stiv som *Lorenzo* i Hal Roachs *The Devil's Brother* (1933), en merkelig miks av lett-opera og burlesque med Helan og Halvan i sentrale roller basert på den komiske operaen *[[Fra Diavolo]]*. Han gjorde det bedre som Maurice Chevaliers trofaste venn i *The Way to Love* (tilbake hos Paramount i 1933) hvor anmelder B.R. Crisker i *[[The New York Times]]* syntes han gjorde det meget godt.

I slutten av 1934 hadde han liten tid på lerrettet i First Nationals *Murder in the Clouds*. Det var blitt ganske åpenbart at Pierson ikke hadde det som trengtes for å bli en ledende mann i Hollywood, så han vendte tilbake til scener på Broadway. Den første større suksessen på Broadway fikk han i en *whodunit*, *The Night of January 16th* (1935) hvor han blant annet spilte hovedrollen sammen med Doris Nolan. Hun ønsket å forlate stykket midtveis i oppsetningsperioden og ble etterfulgt av Ruth Matteson. Ruth og Arthur giftet seg med hverandre i Hollywood i 1937.

Pierson fortsatte med å opptre på Broadway samt på turneer i skuespillene *Remember the Day* (1935), *Othello* (1936-1937) med Walter Huston samt Max Reinhardts produksjon av *[[En midtsommernatts drøm]]* (hvor han forestilte *Demetrius*). Men det var som regissør for lettbente komedier som f.eks. *Name Your Poison* (1936), *Assorted Nuts* (1942) og *The Cat Screams* (1942) at han gjorde sine mest notable bidrag.

I 1943 var Pierson sketsjregissør for gjenoppsetningen av *Ziegfield Folies* og det året samarbeidet han med Alan Jay Lerner på manuset til musikalen *Whats Up* (Musikk: Frederick Loewe). Også i 1943 spilte han en birolle i en hyperbillige Producers Releasing Company-filmmusikalen *Follies' Girl* (med Wendy Barrie og Piersons venn Doris Nolan). I 1947 gjorde han en mindre heldig regidebut med *[[Dangerous Years]]*, en lavbudsjettfilm om ungdomskriminalitet med bl.a. Billy Halop. En ung Marilyn Monroe kan hastig ses som én av Halops skolevenner. Han gjorde en bedre jobb som regissør for *[[The Fighting O'Flynn]]* (1949). Pierson regisserte også den korte TV-filmen *[[The Christmas Carol]]* samme år med Vincent Price som forteller.

I 1951, med økonomisk støtte av General Motors' formann, John K. Ford, regisserte, skrev og produserte Pierson *[[Home Town Story]]*, en film som hyllet de positive aspektene ved big business.

Bortsett fra å stå for adapsjonen til den britiske kriminalfilmen *[[Skritt i tåken]]* (1955), utspilte Piersons senere karriere seg i fjernsynet hvor han produserte og regisserte serier som blant annet *Terry and the Pirates* (1953) samt quizprogrammet *Do You Trust Your Wife* (1956-1957), sistnevnte med Edgar Bergen som vert.

Pierson gikk bort 1. januar 1975. Han var da blitt visepresident for tegnefilmselskapet Hanna-Barbera Productions.

## Filmografi (som langfilmregissør)
* 1947: *[[Dangerous Years]]* 
* 1949: *[[The Fighting O'Flynn]]* 
* 1951: *[[Home Town Story]]*

## Filmografi (manus til langfilmer)
*1949: *[[The Pilgrimage Play]]*
*1951: *[[Home Town Story]]*
*1955: *[[Skritt i tåken]]* (adapsjon)

## Filmografi (roller i utvalg)
* 1932: *No One Man* - Stanley McIlvaine
* 1932: *Tomorrow and Tomorrow* - Spike
* 1932: *The Strange Case of Clara Deane* - Lew Severen (ukreditert)
* 1932: *Bachelor's Affairs* - Oliver Denton
* 1932: *Hat Check Girl* - Felix Cornwall
* 1932: *Rackety Rax* - 'Speed' Bennett
* 1932: *The Golden West* - Robert Summers
* 1933: * Air Hostess* - Dick Miller
* 1933: *The Devil's Brother* - Lorenzo
* 1933: *Ann Carver's Profession* - Ken Bingham
* 1933: *The Way to Love* - M. Joe
* 1933: *Before Midnight* - Dr. David R. Marsh
* 1934: *You Belong to Me* - Hap Stanley
* 1934: *Murder in the Clouds* - Jason
* 1943: *Follies Girl* - Sgt. Bill Perkins

## Kilder
Legges til i morgen, s. 329-331

## Eksterne lenker
*